पाएं अपने शहर की ताज़ा ख़बरें और फ्री ई-पेपरडाउनलोड करें
आरटीपीसीआर और रेपिड एंटीजन की 1120 सैंपल टेस्ट रिपोर्ट में 254 नए पॉजिटिव मामले सामने आए है। इनमें एक मरीज ग्वालियर व एक आईटीबीपी करैरा का है। वहीं संक्रमितों की तुलना में 306 मरीज शुक्रवार को ठीक हो गए हैं। इस कारण एक्टिव केस घटकर 2267 हो गए हैं। जिले में 252 नए केस के साथ ही कुल कोरोना मरीजों की संख्या 10 हजार 247 हो गई है।
हालांकि 7 हजार 925 मरीज ठीक हो चुके हैं। जिला अस्पताल व मेडिकल कॉलेज हॉस्पिटल के आइसोलेशन में 179 मरीज भर्ती हैं। जबकि आईसीयू में 85 कोरोना मरीज भर्ती हैं। होम आइसोलेशन में 1827 मरीज रह रहे हैं। इधर, मेडिकल कॉलेज हॉस्पिटल शिवपुरी में शुक्रवार को इलाज के बाद 9 मरीजों को स्वस्थ होने पर डिस्चार्ज कर दिया है। वहीं 15 नए मरीजों को भर्ती किया गया है। इसी के साथ अब तक 315 मरीज भर्ती हो चुकी है, जिसमें 51 डिस्चार्ज हुए हैं और वर्तमान में 86 भर्ती हैं। हालांकि अब तक 56 गंभीर मरीजों की मौत हो चुकी है। आईसीयू में 38 बेड भरे हैं और दो खाली हैं। जबकि आइसोलेशन वार्ड में ऑक्सीजन के 90 में से 48 भरे हैं और 42 खाली हैं। शुक्रवार को आरटी पीसीआर 271 टेस्ट रिपोर्ट जारी हुई जिसमें 138 पॉजिटिव केस हैं।
इधर, छह मरीजों की मौत
इलाज के दौरान छह मरीजों को मौत हो गई। शुक्रवार को सभी की अंत्येष्टि मुक्तिधाम शिवपुरी पर कोविड गाइड लाइन के तहत की गई। कल्याणसिंह यादव यादव ग्राम सिंघारही बदरवास, धर्मेंद्र रावत पुत्र रखोंकर कोलारस, उदयभाान सिंह ग्राम बेंहटा, मनकुल जाटव ग्राम ऊमरी, बिमल गुप्ता लुकवासा और रानी कुशवाह पत्नी अशोक गुप्ता निवासी मोहिनी सागर कॉलोनी शिवपुरी की अंत्येष्टि की गई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn